Prechod z Arketisu na Seroxat
Prosím Vás ja prechádzam z lieku Arketis 20mg na liek Seroxat 20 mg . Beriem až 50 mg denne. Ťažko som si zvykala na Arketis. Bol dobrý ale žiaĺ  nie celkom ma zbavil p. atakov . Pri seroxate zatiaĺ cítim úzkosť a malátnosť. Beriem ho iba 10 dní. Je dobré vydržať alebo sa vrátiť k lieku Arketis? Ď.
Dobrý deň.
Ďakujeme za Vašu otázku.
Uvedené lieky majú rovnakú účinnú látku (paroxetin) v rovnakej koncentrácii. To znamená, že aj ich účinok je rovnaký a u oboch liekoch sa môžu ale aj nemusia vyskytnúť rovnaké vedľajšie účinky. Vzhľadom na to, že nemám informáciu prečo lekár zvolil liečbu iným liekom s rovnakou účinnou látkou, nedokážem sa k otázke bližšie vyjadriť. Preto odporúčam upovedomiť ho o nedostatočnom účinku terapie. Lekár následne zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská